
Moja porodica živi u Americi i zanima nas da li je dozvoljeno da preko interneta opunomoćimo drugoga da zakolje ***[kurban](https://pitajucene.com/search/kurban/questions/ "Pretraži pitanja o kurbanu")*** umjesto nas, uz napomenu da je kompanija koja se bavi ovim poslom priznata u Americi i ona meso od tih kurbana distribuira potrebnicima u islamskom svijetu?


* 
* 
* 
* 
* 
* 
* 

 

Kupovina i narudžba kurbana preko interneta
===========================================

 

Prinošenje žrtve kurbana putem kompanija koje svoje stranice imaju na internetu dozvoljeno je zbog postojanja opće dozvoljenosti opunomoćavanja drugoga za klanje kurbana, uz potrebnu opreznost onoga koji traži da se za njega zakolje ***[kurban](https://pitajucene.com/search/kurban/questions/ "Pretraži pitanja o kurbanu")*** kako ne bi upao u prevaru i postao objekat otimačine od strane imaginarnih kompanija. Kompanije kojima se povjerava klanje kurbana treba da budu provjerene i pouzdane, a njihovi uposlenici moralni pošteni i religiozni.


Šejh Džafer Ahmed et-Tahlavi, jedan od poznatih učenjaka Al-Azhara, kaže:


“Postoje od ranije određena iskustva u vezi sa kompanijama koje su postavile svoje internetske stranice i pokrenule marketinški program za pridobijanje kupaca i zavođenje ljudi uz obećanja o velikom i brzom profitu, a koje su u kratkom vremenskom roku otkrile svoje pravo lice otimajući od ljudi njihov ***[imetak](https://pitajucene.com/search/imetak/questions/ "Pretraži pitanja o imetku")***. Upravo zbog toga bojim se da ne postanete objekat prevare kada je u pitanju opunomoćavanje drugoga putem interneta za prinošenje kurbana.


Ako nemaš način da se lično uvjeriš u valjanost i pouzdanost onih kojima prepuštaš da umjesto tebe zakolju kurban, onda nemoj dopustiti sebi da postaneš žrtva laži i obmane. Prinošenje kurbana, poput ostalih šerijatskih obaveza, ne pripisuje se izvršiocu sve dok se u stvarnosti i ne desi. Bitno je tvoje priznanje i potvrda da su ti opunomoćenici pouzdani i provjereni, te oni koji posjeduju vjeru. Shodno tome, trebaš tražiti one koji se odlikuju ovim svojstvima: iskrenost, poštenje, ispravna religioznost. Sa takvima možeš ugovoriti klanje kurbana, a Allah najbolje zna.”


Iz knjige: *Internet… pravna pitanja i šerijatska rješenja* (drugi dio), sakupio: Isam Eš-Šair, sa arapskog preveo: Jasir F. Dizdarević


